Sigurd Winsnes

Sigurd Winsnes (født 20. april 1896, død 14. desember 1969 i Oslo) var en norsk reklamemann, forfatter og tegneserieskaper.

Sammen med kollegaen Ivar Mauritz-Hansen var han direktør i og eier av reklamebyrået Høydahl-Ohme i perioden 1932-1957.V.G. 6.3.1962; «Norges første reklamebyrå er 75 år»

Winsnes var engasjert på mange områder: som revyskuespiller, styregrossist, sølvrevfarmer, aktiv for å berge Blaafarveværket fra å bli revet, og kulissemaker på Nationaltheatret; han beskrives som «en allestedsnærværende kulturpersonlighet – et renessansemenneske i en direktørstol»Anders Heger. Egner, en dannelseshistorie. Cappelen Damm, 2012. ISBN 978-82-02-39997-9; side 78-81. Han samarbeidet med sin direktørkollega Mauritz-Hansen om tegneserien Nils og Blåmann, og med sin daværende reklamebyråmedarbeider Thorbjørn Egner om «Truls og Kari»-siden i Illustrert Familieblad 1938-40. Winsnes var også forfatter/medforfatter på Egners to første barnebøker: Barneboka 1940 og Den nye barneboka, 1941.

 Referanser 

Kategori:Norske barnebokforfattere
Kategori:Norske tegneserieskapere
Kategori:Norske reklamefolk